আদানি-হিন্ডেনবার্গ মামলায় সুপ্রিম নির্দেশে স্বস্তি সেবি-র

নয়াদিল্লি: আদানি-হিন্ডেনবার্গ (Adani-Hindenburg) ইস্যুতে সেবিকে (Securities and Exchange Board) তদন্ত শেষ করে রিপোর্ট পেশ করার দাবিতে মামলা গ্রহণ করেনি সুপ্রিম কোর্টের (Supreme Court) রেজিস্ট্রার। ২৭ জানুয়ারি রেজিস্ট্রারের সেই সিদ্ধান্তে সিলমোহর দিল শীর্ষ আদালত। আইনজীবী বিশাল তিওয়ারির (Vishal Tiwari) আবেদন বাতিল করল বিচারপতি জে বি পারদিওয়ালা এবং আর মহাদেবনের বেঞ্চ।

মূলত আদানি হিন্ডেনবার্গ ইস্যুতে সেবি’র (SEBI) তদন্ত রিপোর্ট আদালতে পেশ করার দাবি নিয়ে মামলা দাখিলের চেষ্টা হয়েছিল। উল্লেখ্য, আদানি গোষ্ঠীর বিরুদ্ধে কারচুপি করে শেয়ার বাজারে নিজেদের দরবৃদ্ধি করার অভিযোগ এনেছিল আমেরিকান সংস্থা হিন্ডেনবার্গ রিসার্চ (Hindenburg Research)। এই অভিযোগের তদন্ত সিট/সিবিআই-এর হাতে তুলে দেওয়ার দাবি ওঠে। সেই প্রেক্ষিতে গত বছরের ৩ জানুয়ারি সেবিকে সম্ভব হলে তিন মাসের মধ্যে তদন্ত শেষ করতে বলে সুপ্রিম কোর্ট।

আরও পড়ুন: মহাকুম্ভ স্পেশ্যাল ট্রেনে হামলা, যোগীরাজ্যে ফের হুলুস্থুল কাণ্ড

সেই সূত্রেই সেবিকে অবিলম্বে তদন্ত রিপোর্ট পেশ করার দাবিতে মামলা করতে চান আইনজীবী বিশাল তিওয়ারি। প্রসঙ্গত, জানুয়ারি মাসের নির্দেশ পুনর্বিবেচনা করার আবেদনও ইতিমধ্যে খারিজ হয়েছে। অন্যদিকে মার্কিন সংস্থা হিন্ডেনবার্গ ইতিমধ্যে বন্ধ হয়ে গিয়েছে।

প্রসঙ্গত, হিন্ডেনবার্গের অভিযোগে একাধিকবার উত্তাল হয়েছে জাতীয় রাজনীতি। গৌতম আদানির (Gautam Adani) সঙ্গে প্রধানমন্ত্রী নরেন্দ্র মোদির ‘সুসম্পর্ক’ নিয়ে সংসদে তুমুল আক্রমণ করেছিলেন রাহুল গান্ধী (Rahul Gandhi) সহ অন্যান্য কংগ্রেস নেতারা। গত ডিসেম্বরে শীতকালীন অধিবেশনেও আদানি ইস্যুতে সরব হয় কংগ্রেস যার ফলে অচল হয়ে পড়ে লোকসভা।

দেখুন অন্য খবর: